Sigurd: »Jeg så i aviserne, at Donald Trumps sejr vil skade Danmark.«

— Hvad tænkte du om det?

Sigurd: »Tja, jeg tænkte, at han nok vil bombardere Danmark eller gå i krig med os.«

Storm: »Han har jo også sagt, at han vil bombe Danmark.«

Caroline: »Ja.«

Emil: »Men det passer vist ikke. Han siger alle mulige dumme ting.«

Nimo: »Alle siger jo, at Trump vil bombe Danmark og Island, men hvorfor skulle han gøre det?«

Olivia: »Nej, for vi har jo ikke gjort USA noget.«

Nimo: »Heller ikke, hvad jeg ved af. Jeg skulle lige til at sige, at han nok ville bombe det største land i verden, hvis det var. Men så bomber han nok også Danmark.«

Sigurd og Nimo. Sille Veilmark

— Hvad tror I ellers, at det amerikanske valg kommer til at betyde for Danmark?

Bjørk: »Altså, de kan jo lave aftaler med hinanden. For eksempel ...«

Sigurd: »... Give hinanden nogle gaver, så de bliver venner og give nogle fabrikker eller sådan noget.«

Bjørk: »Jeg tror også, at det kan være noget med flyselskaberne. Det kunne det godt være.«

Caroline: »USA laver meget tøj til Danmark, og vi laver mange ting til dem. De kan ikke klare sig uden Danmark.«

Storm: »Og omvendt.«

Nimo: »Der er jo en hel masse, der bliver fyret nu. Fra alle mulige job.«

Olivia: »Jamen, det er jo i USA.«

Nimo: »Nej, nej – det er i Danmark. Jeg ved egentlig ikke lige, hvad det er for nogle job, men jeg ved, at de bliver fyret. Det ved jeg bare, for det har jeg læst.«

Stella: »Vi kan nok ikke få så mange ting fra USA mere. Der er jo mange ting, som bliver lavet i USA. Tøjmærker og den slags.«

Storm og Olivia. Sille Veilmark

— Hvad er Donald Trump for en mand?

Sigurd: »Han er ikke nogen politiker eller noget i hvert fald. Han er bare en helt almindelig mand, som er blevet præsident.«

Nimo: »Han er bare meget rig. Det er på grund af hans far. Han har fået udbetalt en masse penge eller noget i den stil.«

Mest magt i verden

Caroline: »Han har hvidt hår og et meget firkantet i hoved.«

Nimo: »Han går ret tit i jakkesæt og har blond hår, som er sådan lidt tykt.«

— Hvad vil det sige at være USA’s præsident?

Nimo: »Så er man verdens mægtigste mand. USA er ligesom kæmpestort. De har mange ting, som andre lande ikke har og sådan noget.«

Bjørk: »Det er en, som bestemmer over landet.«

Sigurd: »Det er den, der har mest magt over hele verden. Også her i Danmark. Han bestemmer ikke over Danmark, men han har bare lidt mere magt end alle de andre.«

— Hvorfor det?

Bjørk: »Det er jo bare et meget større land.«

Emil og Bjørk. Sille Veilmark

— Hvad er USA for et land?

Sigurd: »Det er New York. Og så er det bare der, hvor Frihedsgudinden er.«

Olivia: »Der bor mange kendte. Det er sådan et meget kendt land.«

Nimo: »Det er også der, at Hollywood er. Og så er det meget stort.«

— Hvorfor tror I, at amerikanerne valgte Donald Trump som deres næste præsident?

Stella: »Jeg tror, at de ville prøve noget nyt måske. I stedet for Obama. Han var jo politiker.«

Adam: »Men Obama måtte jo heller ikke være der mere, så der ville komme en ny lige meget hvad.«

Fængsel

Nimo: »Grunden til, at alle stemte på Donald Trump, var nok fordi, han ikke har været i fængsel. Clinton har jo været i fængsel og alt muligt. Hun er blevet beskyldt for rigtig meget. Så jeg tror, at det er derfor.«

Olivia: »Jeg tror, at alle har stemt på Donald Trump, fordi han har lovet mange flere job til folk, som ikke har nogen job nu. Det er dem, der ikke har et job, som har stemt på ham.«

Nimo: »Og også alle dem, som ikke har en karriere.«

Stella og Caroline. Sille Veilmark

— Tror I så, at han kan holde, hvad han lover?

Olivia og Nimo: »Nej.«

Olivia: »Han kan jo ikke bare sige til en arbejdsplads, at nu skal I ansætte de her mennesker. Altså, hvis nu arbejdspladsen ikke har plads til flere ansatte.«

Nimo: »Ja, det er jo ligesom, man heller ikke kan sige, at man vil give en person flere millioner, hvis nu personen stemmer på ham. Fordi det kan godt være, han ikke havde så mange penge.«

Adam: »Men han snakkede meget om muren ved Mexico, og at det var mexicanerne, der skulle betale for den. Det var der nok mange i USA, der synes lød som en god idé.«

Olivia: »Det er jo ikke dem, der bygger den, så hvorfor skal de betale for den? Det er ikke okay.«

Den USAske mur

Sigurd: »Jeg synes, at det er dumt, at han bygger en hel mur rundt om USA. Så burde det da hedde den USAske mur – ligesom den kinesiske mur.«

Nimo: »Og så er han også racist.«

Olivia: »Han vil gerne have, at alle mørke mennesker i USA skal flytte et andet sted hen. Han vil ikke have dem i USA.«

Nimo: »Og det er jo meget ondt. Bare fordi én mand ikke gider at have nogen der, så er der flere 100.000, der skal flytte. Måske ikke lige 100.000, men i hvert fald mange.«

Sigurd: »Han siger, at han hader negre. Og negre må jo altså godt være i USA.«

Bjørk: »Altså, du mener sorte mennesker.«

Sigurd: »Ja. For det er lige meget, om de er brune, eller hvad de er. De er stadig mennesker.«

Alma og Adam. Sille Veilmark

— Bliver Trump en god præsident?

Bjørk: »Altså man kan jo håbe på det bedste. Men nu ville jeg hellere have haft Hillary Clinton. Fordi Trump siger så mange dumme ting. Jeg synes, at det er dumt det med kvinders rettigheder. Han siger, at mænd er meget mere værd end kvinder, men det er de slet ikke.«

Sigurd: »Næh, de er lige gode.«

Stella: »Han er ikke så god, han har blandt andet snydt. Det er ikke så godt.«

Adam: »Ja, han har snydt i skat og så det med, at han vil bombe Danmark og alt muligt. Selv om han nok ikke rigtigt vil det.«

Alma: »Jeg var sådan lidt ligeglad med, om det blev Donald Trump eller Hillary. For de var lige dårlige faktisk. Fordi Hillary havde gjort et eller andet, som man ikke måtte gøre. Og Donald Trump er bare sådan lidt sindssyg.«

Mød også eleverne fra 4.U i videoen herunder

Vi spurgte 4.U hvad de synes om Donald Trump »Det kan godt være, at han sætter sit hår sådan *oh yeah*. Men nej...« Vi har været på besøg i 4.U. før at høre, hvad de synes om USA's kommende præsident: https://www.information.dk/moti/2016/11/fjerde-klasse-bange-trump-bombe-danmark Nai-post ni Dagbladet Information noong Linggo, Nobyembre 27, 2016